REPUBLIKA HRVATSKA

ZADARSKA ŽUPANIJA

GRAD PAG

GRADSKO IZBORNO POVJERENSTVO

Tel:023/600-830

Faks: 023/611-153

KLASA: 013-08/18-01/1

URBROJ: 2198/24-01/01-18-1

Pag, 21. ožujak 2018.

Na temelju članka 23. Odluke o provedbi izbora za članove vijeća Mjesnih odbora na području Grada Paga (Službeni glasnik Grada Paga 3/14) Gradsko izborno povjerenstvo Grada Paga propisuje

**OBVEZATNE UPUTE O REDOSLIJEDU IZBORNIH RADNJI I TIJEKU ROKOVA ZA IZBOR** Č**LANOVA VIJE**Ć**A MJESNIH ODBORA**

**NA PODRU**Č**JU GRADA PAGA**

1. **REDOSLIJED RADNJI I ROKOVI**

1. Gradsko vijeće Grada Paga na sjednici održanoj dana 1. ožujka 2018. donijelo je Odluku o raspisivanju izbora za članove Vijeća mjesnih odbora na području Grada Paga (Službeni glasnik Grada Paga 3/18) i to za slijedeće mjesne odbore:

1. **Mjesni odbor Pag** za naselja Pag sa Sv. Marijom, Sv. Markom, Sv. Duhom i Dubravom), Košljun (sa Probojem), Gorica i Bošana

2. **Mjesni odbor Šimuni** za naselja Šimuni sa Selcem

3. **Mjesni odbor Dinjiška** za naselja Dinjiška, Stara Vasa i Vrčići

4. **Mjesni odbor Vlašići** za naselja Vlašići i Smokvica

5. **Mjesni odbor Miškovići** za područje naselja Miškovići

2. Izbori će se održati za sve mjesne odbore **6. svibnja 2018.(nedjelja)**

3. Prijedlozi lista za izbor članova vijeća mjesnih odbora moraju biti dostavljeni Gradskom izbornom povjerenstvu do **3. travnja 2018. do 24:00 sati.**

4. Gradsko izborno povjerenstvo ovjeravati će očitovanja o prihvaćanju kandidature

**- svaki radnim danom od 07:00 do 15:00 sati**

5. Očitovanja o prihvaćanju kandidature sastavni je dio Prijedloga liste kandidata za članove vijeća mjesnog odbora.

6. Gradsko izborno povjerenstvo će sastaviti i objaviti na oglasnoj ploči, web stranici Grada Paga i u dnevnom tisku sve pravovaljano predložene kandidacijske liste, kao i zbirnu listu, 48 sati od isteka roka propisanog za postupak kandidiranja i podnošenja lista, dakle **do 5. travnja 2018. do 24:00 sati.**

7. Izborna promidžba počinje od dana objave zbirnih kandidacijski lista i traje zaključno do 24:00 sataprije održavanja izbora dakle do **04. svibnja 2018. do 24:00 sata.**

8. Zabrana izborne promidžbe (izborna šutnja, kao i zabrana objavljivanja privremenih rezultata ili procjena rezultata izbora traje u tijeku cijelog dana koji prethodi danu održavanja izbora kao i na dan održavanja izbora do zatvaranja birališta u 19:00 sati, dakle

**od 5. svibnja 2018. od 00:00 sati do 6. svibnja 2018. do 19:00 sati.**

9. Gradsko izborno povjerenstvo objaviti će biračka mjesta za izbore pojedinih vijeća mjesnih odbora, s naznakom koji birači imaju pravo glasovati na pojedinim mjestima najkasnije 15 dana prije održavanja izbora, dakle do **20. travnja 2018. do 24:00 sata.**

11. Političke stranke dužne su odrediti članove pojedinih biračkih odbora i dostaviti njihova imena Gradskom izbornom povjerenstvu najkasnije 12 dana prije dana održavanja izbora, dakle do **23. travnja 2018. do 24:00 sata.**

Ne odrede li ih, odnosno ukoliko prijedlozi ne prispiju Gradskom izbornom povjerenstvu, Gradsko izborno povjerenstvo samostalno će odrediti članove biračkih odbora.

11. Gradsko izborno povjerenstvo mora imenovati članove i zamjenike članova biračkih odbora najkasnije 10 dana prije dana održavanja izbora za članove vijeća mjesnih odbora, dakle do **25. travnja 2018. do 24:00 sata.**

12. Glasovanje traje neprekidno **6. svibnja 2018. od 07:00 sati do 19:00 sati** Biračko mjesto zatvara se u 19:00 sati. Omogućit će se glasovanje i biračima koji su se zatekli nabiračkom mjestu u 19:00 sati.

13. Birački odbor mora u što kraćem roku dostaviti zapisnik o svom radu s ostalim izbornim materijalom najkasnije u roku od 12 sati od zatvaranja birališta, dakle do **7. svibnja 2018. do 07:00 sati.**

14. Gradsko izborno povjerenstvo utvrditi će rezultate glasovanja za pojedina vijeća mjesnih odbora na temelju rezultata glasovanja na biračkim mjestima pojedinog mjesnog odbora.

15. Kad Gradsko izborno povjerenstvo utvrdi rezultate glasovanja bez odgode će objaviti rezultate izbora sukladno zapisniku o radu izbornog povjerenstva.

16. Prigovor zbog nepravilnosti u postupku kandidiranja i izbora članova vijeća podnosi se Gradskom izbornom povjerenstvu **u roku od 48 sati ra**č**unaju**ć**i od isteka dana kad je izvršena radnja na** **koju je stavljen prigovor**. Gradsko izborno povjerenstvo donijeti ce rješenje o prigovoru u roku od 48 sati od dana kad mu je dostavljen prigovor, odnosno od dana kada su mu dostavljeni izborni materijali na koji se odnosi prigovor.

Podnositelj prigovora koji je nezadovoljan rješenjem Gradskog izbornog povjerenstva može podnijeti žalbu Uredu državne uprave u Zadarskoj županiji **u roku od 48 sati, ra**č**unaju**ć**i od isteka dana kada je** **primljeno pobijano rješenje.**

Ured državne uprave u Zadarskoj županiji **donosi odluku o žalbi u roku od 48 sati od isteka dana primitka žalbe.**

17. Na sve ostale radnje u postupku kandidiranja i izbora, a koje nisu obuhvaćene ovim uputama, shodno se primjenjuju odredbe Zakona o lokalnim izborima (Narodne novine 144/12, 121/16).

**B) OBRASCI ZA PROVO**Đ**ENJE IZBORA**

Pripreme i provođenje izbora za vijeća mjesnih odbora objaviti ce se isključivo na obrascima koji nose oznaku „VMO“ i to:

- VMO-1 – Prijedlog kandidacijske liste političke stranke/političkih stranka

- VMO-2 – Prijedlog kandidacijske liste grupe birača i popis sa potpisima birača koji podržavaju kandidacijsku listu grupe birača

- VMO-3 – Očitovanje kandidata o prihvaćanju kandidature

- VMO-4 – Izjava o prihvaćanju dužnosti članice/člana Gradskog izbornog povjerenstva za provedbu izbora za članove vijeća mjesnih odbora

- VMO-5 – Izjava o prihvaćanju dužnosti članice/člana biračkog odbora za provedbu izbora za članove vijeća mjesnih odbora

- VMO-6- Rješenje o određivanju biračkih mjesta

- VMO-7 – Rješenje o imenovanju biračkog odbora

- VMO-8 – Glasački listić

- VMO-9 – Zapisnik o radu biračkog odbora za izbor za članice/članove vijeća mjesnog odbora

-VMO-10- Zapisnik o radu gradskog izbornog povjerenstva za izbor za članice/članove vijeća mjesnog odbora

Glasački listići ovjeriti će se pečatom Gradskog izbornog povjerenstva.

**C) OSTALO**

Član vijeća mjesnog odbora ne može istovremeno biti član Gradskog vijeća Grada Paga, Gradonačelnik , zamjenik gradonačelnika, član upravnih tijela trgovačkog društva u većinskom vlasništvu Grada, ravnatelj ustanove ili druge neprofitne pravne osobe kojoj je Grad Pag osnivač niti službenik ili namještenik gradske uprave Grada Paga.

Kada birači kao ovlašteni predlagatelji predlažu kandidacijsku listu grupe birača, za pravovaljanost prijedloga kandidacijske liste za izbor članova vijeća mjesnog odbora dužni su prikupiti najmanje :

- 30 potpisa birača u mjesnom odboru do 500 stanovnika

- 80 potpisa birača u mjesnom odboru s više od 501 do 1000 stanovnika

- 100 potpisa birača u mjesnom odboru s više od 1001 stanovnika

Birač može svojim potpisom podržati samo kandidata za člana onog vijeća mjesnog odbora na području kojeg birač ima prebivalište.

Birači mogu predlagati kandidacijske liste.

Podnositelji prijave kandidacijske liste grupe birača su prva tri po redu potpisnika kandidacijske liste.

GRADSKO IZBORNO POVJERENSTVO

Sanja Bukša Kustić, dipl. iur.